open-index/open-wikipedia-markdown huggingface dataset:
ლუციუს III

მინი|მარჯვნივ|ლუციუს III
**ლუციუს III**  (; ერისკაცობაში **უბალდო ალუჩინიოლი** დ. 1100, მილანი — გ. 25 ნოემბერი, 1185) — რომის პაპი 1181–1185  წლებში.

ლუციუს III პაპად აირჩიეს 1181 წლის 1 სექტემბერს და რომის პაპი იყო გარდაცვალებამდე, 1185 წლის 25 ნოემბრამდე. 

იგი სასტიკი მღვდელთმთავარი იყო, რომელიც არაერთხელ განდევნეს რომაელებმა, ხორცი შეასხა გრიგოლ I-ის იდეას და წესად შემოიღო ცოცხალი და მიცვალებული ერეტიკოსების დაწვა. 

## რესურსები ინტერნეტში
კატეგორია:რომის პაპები
კატეგორია:დაბადებული 1100
კატეგორია:გარდაცვლილი  25 ნოემბერი
კატეგორია:გარდაცვლილი 1185
ანასტასიუს IV

მინი|მარჯვნივ|200px|ანასტასიუს IV
**ანასტასიუს IV** (; ერისკაცობაში **კორადო დემეტრი დელლა სუბურა**; დ. 1073 — გ. 3 დეკემბერი, 1154) —  რომის პაპი 1153–1154  წლებში.

ანასტასიუს IV წარმოშობით იტალიელი იყო. იგი პაპად აირჩიეს 1153 წლის 9 ივლისიდან და რომის პაპი იყო გარდაცვალებამდე, 1154 წლის 3 დეკემბრამდე. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:დაბადებული 1073
კატეგორია:გარდაცვლილი 3 დეკემბერი
კატეგორია:გარდაცვლილი 1154
კატეგორია:რომში დაბადებულები
იოანე XVII (პაპი)

მინი|მარჯვნივ|იოანე XVII
**იოანე XVII**  (; ერისკაცობაში **ჯოვანი სიკონე** დ. ? — გ. 6 ნოემბერი, 1003) — რომის პაპი 1003 წლის მაის-დეკემბერში.

წარმოშობით რომაელი. ჰყავდა ცოლი და სამი შვილი, მის პაპად არჩევას მხარი დაუჭირა კრესცენცის გავლენიანმა გვარმა.

## ლიტერატურა
* 

## სქოლიო
კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი  6 ნოემბერი
კატეგორია:გარდაცვლილი 1003
კატეგორია:დაბადების წელი უცნობია
ევგენი III

მინი|მარჯვნივ|200px|ევგენი III
**ევგენი III** (; ერისკაცობაში **ბერნარდო პიზელი**; დ. 1080 — გ. 8 ივლისი, 1153) —  რომის პაპი 1145–1153  წლებში.

ევგენი III პაპად აირჩიეს 1145 წლის 15 თებერვალს და რომის პაპი იყო გარდაცვალებამდე, 1153 წლის 8 ივლისამდე. ევგენი III-ს გარდაცვალების შემდეგ მოიხსენიებენ, როგორც ნეტარი ევგენი III.

კატეგორია:რომის პაპები
კატეგორია:დაბადებული 1080
კატეგორია:გარდაცვლილი 8 ივლისი
კატეგორია:გარდაცვლილი 1153
კატეგორია:დაბადების წელი უცნობია
ლუციუს II

მინი|მარჯვნივ|200px|ლუციუს II
**ლუციუს II** (; ერისკაცობაში **ჟერარდო კაჩიანემიჩ დალ ორსო**; დ. ? — გ. 15 თებერვალი, 1155) — რომის პაპი 1144–1145  წლებში.

წარმოშობით იტალიელი, დაიბადა ბოლონიაში. ლუციუს II პაპად აირჩიეს 1144 წლის 9 მარტს და რომის პაპი იყო გარდაცვალებამდე, 1145 წლის 15 თებერვლამდე.

ჩააქრო რესპუბლიკელ რომაელთა ამბოხება, რამაც თვით გველფებისა და გვიბელინების მტრული პარტიები შეაკავშირა. ღარიბთა ლაშქარი კაპიტოლიუმზე იერიშით მივიდა. პაპს ქვა მოხვდა თავში და გარდაიცვალა.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 15 თებერვალი
კატეგორია:გარდაცვლილი 1145
კატეგორია:დაბადების წელი უცნობია
ცელესტინ II

მინი|მარჯვნივ|200px|ცელესტინ II
**ცელესტინ II** (; ერისკაცობაში **გვიდო დი კასტელიო**; დ. ? — გ. 8 მარტი, 1144) — რომის პაპი 1143–1144 წლებში.

1128 წელს გახდა კარდინალი, 1140 წელს, რომის პაპის ლეგატია საფრანგეთში. ინოკენტი II გარდაცვალების შემდეგ 1143 წლის 26 სექტემბერს აირჩიეს პაპად და მიიღო სახელწოდება ცელესტინ II. რომის პაპი იყო გარდაცვალებამდე, 1144 წლის 8 მარტამდე.

მისი პაპობა გაგრძელდა 5 თვე და მთელი ამ ხნის განმავლობაში იგი კონფლიქტში იყო რომის სენატთან.

## ლიტერატურა 
* Thomas, P. C., *A Compact History of the Popes*, St Pauls BYB, 2007
* Mann, Horace K., *The Lives of the Popes in the Middle Ages, Vol 9* (1925)

## სქოლიო 
კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 8 მარტი
კატეგორია:გარდაცვლილი 1144
კატეგორია:დაბადების წელი უცნობია
ინოკენტი II

**ინოკენტი II** (; ერისკაცობაში **გრეგორიო პაპარესკი**; დ. ? — გ. 24 სექტემბერი, 1143) — რომის პაპი 1130–1143 წლებში.

ინოკენტი II წარმოშობით რომაელია. მისი სასულიერო კარიერა რომის ერთ–ერთ მონასტერში აბატობით დაიწყო. კარდინალის წოდება მიიღო პაპ პასხალის II-ის დროს. კალიქსტუს II-მ გააგზავნა ლეგატის ასისტენტად გერმანიაში, სადაც მიიღო მონაწილეობა ვორმსის კონკორდატის შემუშავებაში. 1123 წელს პაპის ლეგატია საფრანგეთში.

პაპად აირჩიეს 1130 წლის 14 თებერვალს და რომის პაპი იყო გარდაცვალებამდე, 1143 წლის 24 სექტემბრამდე.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 24 სექტემბერი
კატეგორია:გარდაცვლილი 1143
კატეგორია:დაბადების წელი უცნობია
კატეგორია:რომში დაბადებულები
კალიქსტუს II

მინი|მარჯვნივ|200px|კალქისტუს II
**კალქისტუს II** (; ერისკაცობაში **გი ბურგუნდიელი**; დ. 1065 — გ. 13 დეკემბერი, 1124) — ფრანგი რომის პაპი 1119–1124   წლებში.

კალქისტუს II-ის დაბადების თარიღი, ზუსტად არ არის ცნობილი. მისი უფროსი ძმა დაიბადა 1061 წელს და ამიტომ ვარაუდობენ, რომ იგი შეიძლება დაბადებულიყო 1065 — 1068 წლებში. იგი ბურგუნდიის გრაფის გილიომ I-ის შვილია, ახლო ნათესავია ლუი VI-ისა. პაპის ლეგატია საფრანგეთში 1106 წლიდან. 

კალქისტუს II პაპად აირჩიეს 1119 წლის 1 თებერვალს და რომის პაპი იყო გარდაცვალებამდე, 1124 წლის 13 დეკემბრამდე. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:დაბადებული   1065
კატეგორია:გარდაცვლილი 13 დეკემბერი
კატეგორია:გარდაცვლილი 1124
კატეგორია:ფრანგი პაპები
გელასიუს II

მინი|მარჯვნივ|200px|გელასიუს II
**გელასიუს II** (; ერისკაცობაში **ჯოვანი კაეტანი**; დ. 1060–1064 — გ. 29 იანვარი, 1119) — რომის პაპი 1118–1119 წლებში.

გელასიუს II პაპად აირჩიეს 1118 წლის 24 იანვარს და რომის პაპი იყო გარდაცვალებამდე, 1119 წლის 29 იანვარი..

## რესურსები ინტერნეტში
* გელასიუს II — ბროკჰაუზისა და ეფრონის ენციკლოპედიური ლექსიკონი
## სქოლიო
კატეგორია:რომის პაპები
კატეგორია:გარდაცვლილი  29 იანვარი
კატეგორია:გარდაცვლილი 1119
იოანე XVIII (პაპი)

მინი|მარჯვნივ|იოანე XVIII
**იოანე XVIII**  (; ერისკაცობაში **ფაზანო** დ. ? – გ. ივლისი, 1009) –  რომის პაპი 1004-1009 წწ.

წარმოშობით რომაელი. მისი პაპობა შედარებით მშვიდი იყო. მისი წაქეზებით დაიწყეს მისიონერული მოღვაწეობა სლავებში. 

კატეგორია:რომის პაპები
კატეგორია:გარდაცვლილი 1009
კატეგორია:დაბადების წელი უცნობია
კატეგორია:რომში დაბადებულები
ჰონორიუს II

მინი|მარჯვნივ|200px|ჰონორიუს II
**ჰონორიუს II**, *ონორე II* (; ერისკაცობაში **ლამბერტო სკანაბეკი**; დ. 9  თებერვალი,  1060, ფანიანო, იმოლა — გ. 13 თებერვალი, 1130, რომი) — რომის პაპი 1124–1130  წლებში. 

ოსტიის კარდინალ-ეპისკოპოსი 1117 წლიდან. 1122 წელს პაპ კალიქსტუს II-ის წარმომადგენელი იყო ვორმსის კონკორდატზე. ხელი შეუწყო ლოთარ III-ის იმპერატორად კურთხევას. 1128 წელს პაპის სამფლობელოების გაფართოებისათვის ბრძოლაში დამარცხდა როჟე სიცილიელთან. 
ჰონორიუს II პაპად აირჩიეს 1124 წლის 21 დეკემბერს და რომის პაპი იყო გარდაცვალებამდე, 1130 წლის 13 თებერვლამდე. 

## ლიტერატურა
კატეგორია:რომის პაპები
კატეგორია:დაბადებული 9 თებერვალი
კატეგორია:დაბადებული 1060
კატეგორია:გარდაცვლილი 13 თებერვალი
კატეგორია:გარდაცვლილი 1130
ობნინსკის ატომური ელექტროსადგური

**ობნინსკის ატომური ელექტროსადგური** (რუს. Обнинская АЭС), მსოფლიოში პირველი ატომური ელექტროსადგური, გაშვებულ იქნა 1954 წლის 26 ივნისს კალუგის ოლქის დასახლება ობნინსკში (ამჟამად ქალაქი ობნინსკი), ”ლაბორატორია ვ”-ს ბაზაზე (ამჟამად სახელმწიფო კვლევითი ცენტრი ”ლეიპუნსკის სახ. ფიზიკო-ენერგეტიკული ინსტიტუტი”). სადგურის აქტიური ზონის კონსტრუქციის იდეა ეკუთვნოდა ი. ვ. კურჩატოვს პროფესორ ს. მ. ფეინბერგთან ერთად. მთავარი კონსტრუქტორი გახდა აკადემიკოსი ნ. ა. დოლეჟალი. საწვავის პირველი პარტია ობნინსკის აეს-ისთვის დამზადებულ იქნა მანქანათმშენებლობის ქარხანაში ”ელექტროსტალი” (მოსკოვის ოლქი). სადგურის მშენებლობაში მონაწილეობა მიიღო საბჭოთა კავშირის მრავალმა სპეციალისტმა.

კატეგორია:საბჭოთა კავშირის ატომური ელექტროსადგურები
კატეგორია:რუსეთის ატომური ელექტროსადგურები
სერგიუს IV (პაპი)

მინი|მარჯვნივ|სერგიუს IV
**სერგიუს IV** (; ერისკაცობაში **პიეტრო ბოკადეპორკო** დ. ? — გ. 12 მაისი, 1012) — რომის პაპი 1009–1012 წლებში.

წარმოშობით რომაელი, იყო ეპისკოპოსი, შემდეგ კრესცენცების გვარის მხარდაჭერით გახდა პაპი. შესაძლოა მოკლეს კრესცენცების მოწინააღმდეგეებმა.

## ლიტერატურა
*Ernst Pulsfort: Sergius IV. In: Biographisch-Bibliographisches Kirchenlexikon (BBKL). Band 9, Bautz, Herzberg 1995, ISBN 3-88309-058-1, Sp. 1441–1442.

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 12 მაისი
კატეგორია:გარდაცვლილი 1012
კატეგორია:დაბადების წელი უცნობია
კატეგორია:რომში დაბადებულები
იელოუსტოუნის ეროვნული პარკი

**იელოუსტოუნის ეროვნული პარკი** () — ეროვნული პარკი აშშ-ში, უაიომინგის, მონტანასა და აიდაჰოს ტერიტორიაზე. პარკი აშშ-ის კონგრესისა და პრეზიდენტ ულისე გრანტის ბრძანებით 1872 წლის 1-ელ მარტს დაარსდა. იელოუსტოუნი პირველი ეროვნული პარკი იყო აშშ-სა და მსოფლიოს მასშტაბით. პარკი ცნობილია ველური ბუნებითა და გეოთერმული მახასიათებლებით, განსაკუთრებით, *Old Faithful* გეიზერით.  იელოუსტოუნში მრავალი ტიპის ბიომია, თუმცა ყველაზე უხვად სუბალპური ტყეებია წარმოდგენილი. შედის სამხრეთ-ცენტრალური კლდოვანი ტყეების ეკორეგიონში.

## იხილეთ აგრეთვე
*აშშ-ის ეროვნული პარკები
*მსოფლიო მემკვიდრეობის ძეგლების სია ამერიკაში

## დამატებითი ლიტერატურა
* Whittlesey, Lee H. (2002), "Native Americans, the Earliest Interpreters: What is Known About Their Legends and Stories of Yellowstone National Park and the Complexities of Interpreting Them", *The George Wright Forum*, published by the George Wright Society, Vol. 19, No. 3, pp.&nbsp;40–51.

## რესურსები ინტერნეტში
* of the National Park Service
*Travertine: Yellowstone’s Hydrothermal Timekeeper USGS May 24, 2021
*Act Establishing Yellowstone National Park from the Library of Congress
*Congressional Acts Pertaining to Yellowstone
*The Yellowstone magmatic system from the mantle plume to the upper crust at Science (registration required)
*BYU Larsen Yellowstone collection at the L. Tom Perry Special Collections Library of Brigham Young University
*Yellowstone articles, photos and videos at National Geographic
*Photographic library of the U.S. Geological Survey (archive)

## სქოლიო
კატეგორია:მსოფლიო მემკვიდრეობის ძეგლები აშშ-ში
კატეგორია:აშშ-ის ეროვნული პარკები
კატეგორია:იელოუსტოუნის ეროვნული პარკი
კატეგორია:IUCN კატეგორია II
კატეგორია:1872 წელს დაარსებულები აშშ-ში
კატეგორია:აშშ-ის ბიოსფერული ნაკრძალები
კატეგორია:უაიომინგის გეიზერები
კატეგორია:დიდი იელოუსტოუნის ეკოსისტემა
კატეგორია:კლდოვანი მთების ისტორია
კატეგორია:უაიომინგის ისტორია
კატეგორია:აიდაჰოს ეროვნული პარკები
კატეგორია:მონტანის ეროვნული პარკები
კატეგორია:უაიომინგის ეროვნული პარკები
კატეგორია:კლდოვანი მთების ეროვნული პარკები
კატეგორია:1872 წელს დაარსებული დაცული ტერიტორიები
კატეგორია:უაიომინგის რეგიონები
C-32

**C-32** სამხედრო-სამგზავრო ვერსიაა თვითმფრინავისა ბოინგ 757 აშშ-ის სამხედრო-საჰაერო ძალებიდან. C-32 უზრუნველყოფს აშშ-ის ლიდერების ტრანსპორტირებას მსოფლიოს ნებისმიერ წერტილში. ძირითადი მომხმარებლები არიან აშშ-ის ვიცე-პრეზიდენტი, განმასხვავებელი სახელწოდების „მეორე ბორტი“ გამოყენებით, პირველი ლედი, აშშ-ის პრეზიდენტის კაბინეტისა  და აშშ-ის კონგრესის სხვადასხვა წევრები. პრეზიდენტებს ბარაკ ობამას, ჯორჯ ბუშს და ბილ კლინტონს ნამგზავრი აქვთ ამ თვითმფრინავით(პირობითი სახელწოდების გამოყენებით „პირველი ბორტი“).

C-32-ს აქვს მოკლე ასაფრენი ზოლი, რაც ხდის მას უფრო მოსახერხებელს მგაზვრობისთვის, ვიდერე VC-25, რომელმაც საკმაოდ გრძელი გარბენი უნდა გააკეთოს ასაფრენად.

## რესურსები ინტერნეტში 
* 
* C-32 ფაქტების ფურცელი აშშ-ის სამხედრო-საჰაერო ძალების საიტზე.

კატეგორია:თვითმფრინავები
კატეგორია:სამგზავრო თვითმფრინავები
სასკე უჩიჰა

—  მანგა და ანიმე სერიალ „ნარუტოს“ ერთ-ერთი მთავარი პერსონაჟი, რომლის შემქმნელიცაა მასაში კიშიმოტო. სასკე მიეკუთვნება უჩიჰას კლანს, ცნობილი ნინძების ოჯახს, რომლებიც ერთ-ერთი ყველაზე ძლიერი კონოჰაგაკურეს მოკავშირეები იყვნენ. (木 ノ 葉 隠 れ の 里, ქართული თარგმანი: „დამალული ფოთლების სოფელი“) მისი კლანი სერიალის დაწყებამდე ამოხოცა სასკეს უფროსმა ძმამ, იტაჩი უჩიჰამ. სასკე ერთადერთი იყო ვინც იტაჩიმ ცოცხლად დატოვა. მიუხედავად  თანაგუნდელების, ნარუტო უძუმაკისა და საკურა ჰარუნოს თანაგრძნობისა, მას მაინც აიძულებს შურისძიების წყურვილი მეგობრებისა და მშობლიური სოფლის დატოვებას. ის მიდის ანიმე სერიალის ერთ-ერთ ბოროტმოქმედთან, ოროჩიმარუსთან, რათა ჰქონოდეს იმის ძალა, რომ შური იძიოს იტაჩი უჩიჰაზე რომელმაც მას ბავშვობაში ფსიქოლოგიური ტრავმა მიაყენა. სასკე ასევე ჩანს სერიალის რამდენიმე ანიმაციურ მხატვრულ ფილმსა და მასთან დაკავშირებულ მედიაში, მათ შორის ვიდეო თამაშებში, ორიგინალურ ვიდეო ანიმაციებში (OVAs) და ნარუტოს ფილმებში, ასევე ნარუტოს მანგის გაგრძელებაში, ბორუტო: ნარუტოს შემდეგ თაობაში (2016) რომელშიც ის  მხარს უჭერს თავის სოფელს და უწევს მენტორობას ნარუტოს ვაჟს ბორუტო უძუმაკის.

## რესურსები ინტერნეტში
* პერსონაჟის აღწერა „ნარუტოპედიაში“ 

## სქოლიო
კატეგორია:ნარუტოს პერსონაჟები
კატეგორია:გამოგონილი პერსონაჟები
მაგდა ანიკაშვილი

**მაგდალინა (მაგდა) ანიკაშვილი** (დ. 24 ოქტომბერი, 1981, თბილისი, საქართველოს სსრ, სსრკ) — ქართველი ჟურნალისტი და პოლიტიკოსი, საქართველოს პარლამენტის წევრი 2008–2012 წლებში.

## ბიოგრაფია 
2004 წელს დაამთავრა საქართველოს შოთა რუსთაველის სახელობის თეატრისა და კინოს სახელმწიფო უნივერსიტეტში სპეციალობით კინოჟურნალისტიკა. 2003-2004 წლებში მუშაობდა ტელესამაუწყებლო კომპანია „მეცხრე არხის“, გადაცემა „დილის“ წამყვანად. 2005–2006 წლებში იყო ტელეკომპანია „რუსთავი 2“-ის გადაცემა „დილა მშვიდობისა საქართველოს“ წამყვანი. 2006-2008 წლებში მუშაობდა ტელეკომპანია „იმედში“, გადაცემების „ქრონიკისა“ და „ღია ეთერის“ წამყვანად.

2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გიორგი თარგამაძე — ქრისტიან-დემოკრატები“. ფრაქცია „ქრისტიან-დემოკრატების“ მდივანი, ჯანმრთელობის დაცვისა და სოციალურ საკითხთა კომიტეტის თავმჯდომარის მოადგილე, საპროცედურო საკითხთა და წესების კომიტეტის წევრი და საპარლამენტო უმცირესობის მდივანი.

## რესურსები ინტერნეტში 
კატეგორია:დაბადებული 24 ოქტომბერი
კატეგორია:დაბადებული 1981
კატეგორია:ქართველი ქალი პოლიტიკოსები
კატეგორია:საქართველოს VII მოწვევის პარლამენტის წევრები
კატეგორია:ქართველი ჟურნალისტები
კატეგორია:საქართველოს თეატრისა და კინოს სახელმწიფო ინსტიტუტის კურსდამთავრებულები
კატეგორია:თბილისში დაბადებულები
მაგდალინა
დავით კერესელიძე

**დავით კერესელიძე** (დ.  9 ივნისი, 1959 , თბილისი) — ქართველი დიპლომატი, საქართველოს ელჩი დანიისა და  ნორვეგიის  სამეფოებში და ისლანდიის რესპუბლიკაში.

## ბიოგრაფია
1976–1981 წლებში სწავლობდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე, ეკონომიკური  და სოციალური გეოგრაფიის სპეციალობით. 1978-1980 სწავლობდა წლებში თბილისის სახელმწიფო უნივერსიტეტის საერთაშორისო ურთიერთობების მეორად ფაკულტეტზე. უნივერსიტეტის დამთავრების შემდეგ 1983 წლამდე მუშაობდა საქართველოს ეკონომიკისა და სამართლის ინსტიტუტში მეცნიერ-თანაშრომლად. 1983-1988 წლებში გაიარა მოსკოვის მსოფლიო ეკონომიკისა და საერთაშორისო ურთიერთობათა ინსტიტუტში ასპირანტურის კურსი საერთაშორისო ეკონომიკური და პოლიტიკური ურთიერთობების განხრით. მიღებული აქვს დოქტორის წოდება.

დიპლომატიურ სამსახურში შესვლამდე ეწეოდა კომერციულ საქმიანობას: იყო საქართველოს საგარეო ვაჭრობის ასოციაცია „გრუზიმფექსის“ დირექტორი (1989–1990) და შპს „ტრანსსერვისის“ კომერციული დირექტორი (1991–1993). 

## დიპლომატიური კარიერა
1993 წლიდან შევიდა დიპლომატიურ სამსახურში. საქართველოს საგარეო საქმეთა სამინისტროში ეკავა სხვადასხვა თანამდებობები:
* საერთაშორისო ეკონომიკურ ურთიერთობათა დეპარტამენტის მრავალმხრივი ეკონომიკური ურთიერთობების განყოფილების უფროსი (1993-1994)
* საერთაშორისო ეკონომიკურ ურთიერთობათა დეპარტამენტის დირექტორის მოადგილე (1994-1996).
* საქართველოს საელჩო საბერძნეთის რესპულიკაში, დესპანი (1996-1999)
* საერთაშორისო ეკონომიკისა და ჰუმანიტარულ ურთიერთობათა დეპარტამენტის დირექტორი (1996-2006)
* 2006 წლის 1 ივნისიდან არის საქართველოს ელჩი დანიისა და  ნორვეგიის  სამეფოებში და ისლანდიის რესპუბლიკაში.

## კონფერენციებსა და მოლაპარაკებებში მონაწილება
აქტიურ მონაწილეობას იღებდა სხვადასხვა მნიშვნელოვან კონფერენციებსა და მოლაპარაკებებში, მათ შორის: 
* გაეროსა და გაეროს აზიისა და ოკეანიის ქვეყნების ეკონომიკური და სოციალური კომისიის ფარგლებში უმაღლესი დონის მოსამზადებელი შეხვედრები 
* შავი ზღვის ეკონომიკური ორგანიზაციის საგარეო საქმეთა მინისტრების, მაღალი თანამდებობის პირთა და შესაბამისი სტრუქტურების   ოფიციალური შეხვედრები.
* 1997-2005  შავი ზღვის ვაჭრობისა და განვითარების ბანკის საქართველოს მმართველის მოვალეობის შემსრულებელი 
* 1996–2006 საქართველოს შავი ზღვის საერთაშორისო ცენტრის დირექტორთა საბჭოს დირექტორი (ათენი) 
* ბაქო-თბილისი-ჯეიჰანის  ნავთსადენებისა და კასპის გაზსადენის პროექტების მოლაპარაკებები – ჯგუფის წევრი – ანკარა, თურკეთი  – 1999 წელი;
* კასპის გაზსადენის პროექტების მოლაპარაკებები – ჯგუფის წევრი – აშხაბადი, თურქმენეთი – 2000 წელი;
* კასპის გაზსადენის პროექტების მოლაპარაკებები – ჯგუფის წევრი – თბილისი, საქართველო  – 2000 წელი;

## ენები
ინგლისური, ფრანგული, რუსული.

## რესურსები ინტერნეტში
*
* დავით კერესელიძე საგანგებო დავალებათა ელჩი 

კატეგორია:ქართველი დიპლომატები
კატეგორია:დაბადებული 9 ივნისი
კატეგორია:დაბადებული 1959
კატეგორია:თბილისში დაბადებულები
დ
Mysterious Ways (სიმღერა)

„**Mysterious Ways**“ — ირლანდიური როკ-ჯგუფ U2-ს  სიმღერა და მეორე სინგლი ალბომიდან *Achtung Baby*. იგი გამოიცა 1991 წლის 25 ნოემბერს.

სიმღერის ჩაწერა იმპროვიზაციით დაიწყო, სადაც წამყვანი ადამ კლეიტონის ბას გიტარა იყო. ჯგუფმა გადაწყვიტა მისგან სიმღერის მიღება. ბონოს და დენიელ ლანუას შორის ჩაწერის დროს ბევრ კამათს ჰქონდა ადგილი. ცვლილება მაშინ გამოჩნდა, როდესაც გიტარისტმა ეჯმა სიმღერას დაამატა ახალი ეფექტების პედალი. „Mysterious Ways“-ში ჟღერს საცეკვაო რითმი, შეიმჩნევა გიტარის ფანკური სტილი და იდუმალებით მოცული ტექსტები რომანტიკაზე და ქალებზე.

კრიტიკოსებმა სიმღერას მაღალი შეფასება მიანიჭეს. იგი მოექცა ჩარტების სათავეში. აშშ-ში მან ასევე დაიკავა ბილბორდის #1 პოზიცია.

## სიმღერები 
## სქოლიო 
კატეგორია:1991 წლის სიმღერები
კატეგორია:U2-ს სიმღერები
კატეგორია:1991 წლის სინგლები
კრწანისი (მრავალმნიშვნელოვანი)

**კრწანისი** შეიძლება აღნიშნავდეს:

* კრწანისი — უბანი თბილისში
* კრწანისი — სოფელი გარდაბნის მუნიციპალიტეტში

## იხილეთ აგრეთვე
* კრწანისის ბრძოლა
* კრწანისის განძი
* კრწანისის ვაკე
* კრწანისის ტყე-პარკი
ნაგები (მრავალმნიშვნელოვანი)

**ნაგები** შეიძლება აღნიშნავდეს:

* ნაგები — მყინვარი სვანეთის კავკასიონზე
* ნაგები — სოფელი გარდაბნის მუნიციპალიტეტში
* ნაგები — ქალაქ რუსთავის ერთ–ერთი ისტორიული სახელწოდება.
გაგრის ბატალიონი

**გაგრის ბატალიონი** — საქართველოს რესპუბლიკის შეიარაღებული ძალების ეროვნული გვარდიის მე-2 საარმიო კორპუსის 23-ე ბრიგადის გაგრის N 55090 ბატალიონი. 

ბატალიონი მოხალისეების დონეზე რეალურად შეიქმნა 1992 წლის 2–5 ოქტომბერს გაგრის აღების შემდეგ, მაგრამ ოფიციალურად გაფორმდა საქართველოს რესპუბლიკის შეიარაღებული ძალების მინისტრის 1993 წლის 20 იანვრის ბრძანებით.

## შემადგენლობა
გაგრის ბატალიონის შექმნის ინიციატორები იყვნენ აფხაზეთის ავტონომიური რესპუბლიკის მინისტრთა საბჭოს თავმჯდომარე თამაზ ნადარეიშვილი, საქართველოს რესპუბლიკის პარლამენტის დეპუტატი ბორის კაკუბავა, მალხაზ პატარაია და დავით ლაცუზბაია. ბატალიონის ძირითადი ბირთვი შედგებოდა გაგრელი და სოხუმელი („ბესლეთის სახალხო ლაშქრის“) მებრძოლებისაგან. მასში აგრეთვე გაერთიანებული იყვნენ გაგრაში 1992 წლის სექტემბერ–ოქტომბერში მებრძოლი ბატალიონ „ავაზას“ ოცეული და ყოფილი „ავღანელები“.

## სამხედრო ოპერაციები
გაგრის ბატალიონი ძირითადად სოხუმის მისადგომებთან, გუმისთის ფრონტზე, იბრძოდა. განსაკუთრებულად თავი გამოიჩინა 1993 წლის 15–18 მარტის სოხუმისთვის გამართულ ბრძოლებში. მონაწილეობდა ოჩამჩირის რაიონში ჩატარებულ სამხედრო ოპერაციებში (სოფ. კინდღი). სოხუმის დაცემის შემდეგ ბატალიონის პირადმა შემადგენლობამ უკან დაიხია კოდორის (დალის) ხეობის მიმართულებით, სადაც ოქტომბრის ბოლომდე იმყოფებოდა სხვა ქართულ შენაერთებთან ერთად და პოზიციებს ამაგრებდა. ბატალიონის მეომრები დაჯილდოებულნი არიან სხვადასხვა სახელმწიფო ჯილდოებით.

## ლიტერატურა
* *ვახტანგ ყოლბაია, დავით ლაცუზბაია, რაფიელ გელანტია, თეიმურაზ ჭახრაკია*. აფხაზეთის ლაბირინთი. თბილისი, 1999.

## სქოლიო
კატეგორია:აფხაზეთის კონფლიქტი
ქაშაყისებრნი

**ქაშაყისებრნი** () — თევზების ოჯახი ქაშაყისნაირთა რიგისა. მათი სხეული სიგრძე 35-45 სმ, იშვიათად 75 სმ აღწევს. შეიცავს 50-მდე გვარს და 160 სახეობას. ფართოდაა გავრცელებული. ქაშაყისებრთა უმრავლესობა ზღვის ბინადარია, მცირე რაოდენობა გამსვლელია ან მტკნარ წყალში ცხოვრობს. დიდი სარეწაო მნიშვნელობა აქვთ საზღვაო თევზჭერაში. მისი მსოფლიო ნათევზავები 5 მლნ. ტონას აღწევს წელიწადში. იყენებენ დამარილებულს, შებოლილს და დაკონსერვებულს.

## ლიტერატურა
კატეგორია:ქაშაყისნაირნი
ალეპო

**ალეპო**, *ჰალაბი* () — ქალაქი ჩრდილოეთ სირიაში. იგი ქვეყნის ყველაზე დიდი ქალაქია როგორც მოსახლეობით, ისე ფართობით. მოსახლეობის რაოდენობის მხრივ მას ლევანტში პირველი ადგილი უკავია, 2011 წლის მონაცემებით, მოსახლეობა 2 100 000 ადამიანს შეადგენდა. ქალაქი ალეპოს მუჰაფაზის ადმინისტრაციული ცენტრია, რომელიც 4 507 000 მცხოვრებით (2009) მოსახლეობის რამდენობის მხრივ პირველია სირიაში.

## ისტორია 
ალეპო მსოფლის ერთ-ერთი უძველესი ქალაქია; პირველი დასახლება აქ ჯერ კიდევ ჩვენს წელთაღრიცხვამდე 4 000 წელს გაჩნდა. ქალაქში აღმოჩენილია უძველესი დასახლებები და საცხოვრებლები. ალეპოს უძველესი დროიდან სტრატეგიულად ხელსაყრელი ადგილი ეკავა, აქ გადიოდა სავაჭრო გზები. ამ სავაჭრო გზებით ხდებოდა დაკავშირება ხმელთაშუა ზღვასთან, ეგვიპტესთან და შუამდინარეთთან. თავდაპირველად, ალეპო მცირე გორაკზე აშენდა, ციხესიმაგრის მიდამოებში დაარსდა. ქალაქში მიედინება პატარა მდინარე ქუვექი (قويق).

საუკუნეთა განმავლობაში, დასახლება დიდი სირიის უმნიშვნელოვანეს ქალაქად იქცა, XIX საუკუნისთვის კი ეს ტერიტორია უკვე ოსმალეთის იმპერიის შემადგენლობაში მოექცა. ალეპოს მთელ იმპერიაში მოსახლეობის მხრივ მესამე ადგილი ეკავა კონსტანტინოპოლისა და კაიროს შემდეგ. ქალაქში დღემდე შენარჩუნებულია ძველი არქიტექტურა.

ალეპოს ტერიტორიაზე უძველესი დროიდან გადიოდა აბრეშუმის დიდი გზა, რაც ხელს უწყობდა ვაჭრობის კიდევ უფრო განვითარებას. მას შემდეგ, რაც 1869 წელს სუეცის არხის გაიხსნა, ალეპოს სავაჭრო დანიშნულება მკვეთრად შემცირდა. ქალაქი დიდ როლს ასრულებდა პირველ მსოფლიო ომში.

იუნესკომ ალეპო მსოფლიო მემკვიდრეობად აღიარა; აქტიურად მიმდინარეობდა ძველი კულტურული ძეგლების აღდგენის პროცესი.

## დაძმობილებული ქალაქები 
*  ლიონი, საფრანგეთი 2000 წლის 18 ოქტომბრიდან.
*  გაზიანთეფი, თურქეთი
*  ქილისი, თურქეთი
*  იზმირი, თურქეთი
*  ბრესტი, ბელარუსი 2010 წლის 18 იანვრიდან.

## ლიტერატურა 
## სქოლიო 
კატეგორია:სირიის ქალაქები
კატეგორია:მსოფლიო მემკვიდრეობის ძეგლები სირიაში
ქაშაყისნაირნი

**ქაშაყისნაირნი** () — ძვლიანი თევზების რიგი. მათი გვერდებიდან შებრტყელებული მოვერცხლისფრო სხეულის სიგრძე 5-6 სმ-იდან 60 სმ-მდე აღწევს, მასა — რამდენიმე გრამიდან 0,5 კგ-მდე. რიგი შეიცავს 15 ქვერიგს, რომლებიც 50-მდე ოჯახს აერთიანებენ (ქაშაყისებრნი, ქაფშიასებრნი, ორაგულისებრნი და სხვა). გავრცელებულია ზღვებში, მომლაშო და მტკნარ წყლებში. ზოგ ქაშაყისნაირს დიდი სარეწაო მნიშვნელობა აქვს. ქაშაყისნაირთა უმრავლესობა პელაგური თევზებია. იკვებებიან პლანქტონით.

## ლიტერატურა 
*
სტივი უანდერის დისკოგრაფია

აქ წარმოდგენილია სტივი უანდერის სრული დისკოგრაფია.

## ალბომები
### სტუდიური და საკონცერტო ალბომები
### კრებულები და სხვა ალბომები
## სინგლები
**შენიშვნა:** სინგლები "Ebony and Ivory", "I Just Called to say I Love You" და "Isn't She Lovely" ატარებენ RIAA-ს მიერ მინიჭებულ ოქროს სტატუსს

კატეგორია:სტივი უანდერი
კატეგორია:დისკოგრაფიები
აშშ-ის ეროვნული პარკები

[thumb|1938 წლის პლაკატი [იელოუსტოუნის ეროვნული პარკისთვის.]]
აშშ-ს 58 დაცული რეგიონი — ეროვნული პარკი აქვს, რომელთაც მართავს ეროვნული პარკების სამსახური, აშშ-ის შინაგან საქმეთა დეპარტამენტის სააგენტოს ნაწილი. ეროვნული პარკები იქმნება აშშ-ის კონგრესის აქტით. პირველი ეროვნული პარკი, იელოუსტოუნი, კანონით დაამტკიცა პრეზიდენტმა ულისე გრანტმა 1872 წელს, რომელსაც მოჰყვა სეკვოია და იოზემიტი 1890 წელს. 1916 წელს ორგანული აქტით შეიქმნა ეროვნული პარკების სამსახური ”პანორამის, ბუნებრივი და ისტორიული ობიექტებისა და მათში ცხოველთა სამყაროს შესანარჩუნებლად, და მათთვის იმგვარი პირობების შესქმნელად, რომელიც განაპირობებს მათ ხელუხლებად შენახვას მომავალი თაობების სიამოვნებისთვის." ამ ეროვნული პარკების რესურსების დიდი ნაწილი მანამდეც დაცული იყო, როგორც ეროვნული მონუმენტები პრეზიდენტის ანტიკურობის აქტით, სანამ მათ კონგრესი სტატუსს მიანიჭებდა. შვიდი ეროვნული პარკი დაწყვილებულია ეროვნულ რეზერვთან, რომელთაგან ექვსი ალასკაშია. მათი ადმინისტრირება ერთად ხდება, თუმცა ისინი ცალკე განიხილება. ყველაზე ახალი ეროვნული პარკია დიდი ქვიშიანი დიუნები, დაარსებული 2004 წელს.

ეროვნული პარკი აქვს ოცდაშვიდ შტატს და რამდენიმე ცალკეულ ადმინისტრაციულ ერთეულს, როგორიცაა ამერიკის სამოა და აშშ-ის ვირჯინის კუნძულები. ალასკასა და კალიფორნიას აქვს ყველაზე მეტი (თითოეულს რვა), მათ მოჰყვება იუტა ხუთით და კოლორადო ოთხით. უდიდესი ეროვნული პარკია ვრანგელი - წმინდა ელია (32 000 კმ²), მას მოჰყვება სამი პარკი ალასკაში; ყველაზე მცირეა ჰოტ სპრინგზი (24 კმ²). ეროვნული პარკებით დაცული ტერიტორია მოიცავს დაახლ. 210 000 კმ²-ს. თოთხმეტ ეროვნულ პარკს მსოფლიო მემკვიდრეობის სტატუსი აქვს.

## ეროვნული პარკები 
## იხილეთ აგრეთვე 
* List of areas in the United States National Park System
* History of the National Park Service
* List of National Historic Landmarks of the United States
* List of National Monuments of the United States
* List of tourist attractions worldwide
* List of U.S. National Forests

## რესურსები ინტერნეტში 
*  of the National Park Service
* Find a Park by the NPS
* ''The National Parks: America's Best Idea''  by PBS

## წყაროები 
კატეგორია:აშშ-ის ეროვნული პარკები
კატეგორია:1872 წელს დაარსებული დაცული ტერიტორიები
F-16 Fighting Falcon

**F-16 Fighting Falcon** (ითარგმნება როგორც: *F-16 გამანადგურებელი შევარდენი*) — მრავალფუნქციური რეაქტიული გამანადგურებელი თვითმფრინავი, თავდაპირველად წარმოებული General Dynamics-ის მიერ აშშ-ის სამხედრო-საჰაერო ძალებისთვის. დაპროექტებულია რა როგორც მცირეწონოსანი, დღის გამანადგურებელი, იგი წარმატებული მულტიფუნქციური თვითმფრინავია. 4 400-ზე მეტი თვითმფრინავის წარმოება მოხდა პირველი გამოშვების შემდეგ და დაიხვეწა 1976 წელს. რომელიც, თავის მხრივ, გახდა Lockheed Martin-ის ნაწილი, მას მერე რაც 1995 წელს შთანთქა იგი Martin Marietta-მ.

Fighting Falcon წარმოადგენს საჰაერო მებრძოლს მრავალი ინოვაციით, რომელთა შორისაც შეიძლება დასახელდეს კაბინის უკარკასო ზედა მხარე უკეთესი ხილვადობისათვის, გვერდითა მხარეს დამაგრებული კონტროლის ბერკეტები, რათა ადვილად გააკონტროლოს პილოტმა თვითმფრინავი დიდი გრავიტაციული ძალების მოქმედებისას და გაუმჯობესებული სავარძელი, გრავიტაციული ძალების მოქმედების შესამცირებლად პილოტზე. F-16 აქვს შიდა M61 Vulcan ტიპის ქვემეხი და 11 სამაგრი სხვადასხვა ტიპის რაკეტების, ბომბებისა და საწვავის ავზების დასამონტაჟებლად.

გარდა აშშ-ის საჰაერო ძალების აქტიური, სარეზერვო და საჰაერო ეროვნული დაცვის დანაყოფებისა, თვითმფრინავს იყენებს აშშ-ის საჰაერო ძალების საჰაერო სადემოსტრაციო ჯგუფი,აშშ-ის საჰაერო ძალების ქუხილის ჩიტები, და აშშ-ის სამხედრო-საზღვაო ძალები როგორც მოწინააღმდეგე/აგრესორ თვითმფრინავს. აშშ-ის გარდა F-16 კიდევ 25 ერის საჰაერო ძალებში მსახურობს.

## სქოლიო 
კატეგორია:საბრძოლო თვითმფრინავები
პალმირა

**პალმირა** (, , პალმირული: ) — უძველესი არამეული ქალაქი თანამედროვე სირიის ცენტრალურ ნაწილში. პალმირა უძველესი დროიდანვე უმნიშვნელოვანეს ფუნქციას ასრულებდა. ქალაქიდან 215 კილომეტრში მდებარეობს ქვეყნის დედაქალაქი დამასკო, ხოლო 180 კილომეტრში — მდინარე ევფრატზე არსებული ქალაქი დეირ-ეზ-ზორი. 

ეს ადგილი უკვე საუკუნეებია უმნიშვნელოვანეს როლს ასრულებს მთელ სირიის უდაბნოში. პალმირა განიცდიდა ბერძნულ-რომაული და სპარსული ცივილიზაციის გავლენას, რაც აქ არსებულ ნასახლარებზე და ტაძრებზე მკვეთრად აისახება.

## ფოტო გალერეა 
thumb|center|800px|პალმირას პანორამა
thumb|center|800px|მზის ჩასვლა პალმირში 
thumb|center|800px|პალმირა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში

## სქოლიო 
კატეგორია:სირიის ქალაქები
კატეგორია:მსოფლიო მემკვიდრეობის ძეგლები სირიაში
ამერიკის სამოის ეროვნული პარკი

მინი|მარჯვნივ|250px|ამერიკული სამოის ეროვნული პარკი, კუნძული ტუტუილა
**ამერიკული სამოის ეროვნული პარკი** მდებარეობს ამერიკულ ტერიტორია სამოაზე. პარკი მოქცეულია სამ კუნძულზე: ტუტუილაზე, ოფუ-ოლოსეგაზე და ტაუზე. იგი მოიცავს მარჯნის რიფებს, წვიმიანი ტყეებს და თეთრ ქვიაშიან სანაპიროებს. ეს ადგილები განსაკუთრებით პოპულარულია ლაშქრობის მოყვარულთა შორის. პარკის ძირითადი მიზანია შეინარჩუნოს სამოის უნიკალური ბუნება. ამ ტერიტორიის ფართობი შეადგენს 36,42 კმ²-ს, პარკის 10.3 კმ² კი საზღვაო ტერიტორიაა. ამერიკის შეერთებული შტატების კონგრესის გადაწყვეტილებით ეს ტერიტორია 1988 წელს ეროვნულ პარკად გამოცხადდა.

პარკში ცხოვრობენ უნიკალური ჯიშის ცხოველები, რომელთა შორის აღსანიშნავია: ხილიჭამია ხელფრთიანები, ზღვის კუები, თითქმის 900 სახეობის თევზი, 200 მარჯნის სახეობა და 35 სახეობის ფრინველი.

## სქოლიო 
კატეგორია:აშშ-ის ეროვნული პარკები
კატეგორია:1988 წელს დაარსებული დაცული ტერიტორიები
ნაივაშა (ტბა)

right|მინი|300პქ|ნაივაშა
მინი|300პქ|ტბის ჭაობიანი ნაპირი
**ტბა ნაივაშა** — მტკნარი წყლის ტბა კენიაში, ნაირობიდან ჩრდილო-დასავლეთით, ქალაქ ნაივაშასთან; წარმოადგენს აღმოსავლეთ აფრიკის რღვევის ხაზის ნაწილს.

სახელი მომდინარეობს ადგილობრივი მასაის ხალხის სახელწოდებიდან „ნაი'პოშა“, რაც ბობოქარ წყალს ნიშნავს, ვინაიდან ამ ადგილას ხშირია უეცარი შტორმები. ტბის ზედაპირი ფართობია 139 კმ²  და ესაზღვრება ჭაობი, რომელიც 64 კმ²-ს ფარავს, თუმცა მისი სიდიდე მეტწილად დამოკიდებულია ატმოსფერულ ნალექებზე. ტბა ზღვის დონიდან 1884 მ-ზე მდებარეობს.
ტბაში მეთევზეობა ადგილობრივი მოსახლეობის დასაქმების კიდევ ერთი წყაროა. წყლის დონე მნიშვნელოვნად მერყეობს და 1890-იან წლებში თითქმის დაშრა კიდეც. პიკს მიღწევის შემდეგ წყლის დონე ამჟამად ისევ კლებულობს.

ქალაქი ნაივაშა ტბის ჩრდილო-აღმოსავლეთ ნაწილში მდებარეობს.

## რესურსები ინტერნეტში 
* ტბა ნაივაშას სტატისტიკური მონაცემები 
* ნაივაშას სასტუმროები 
* აფრიკული ტბებისა და მდინარეების კვლევის ჯგუფი
* NASA-ს დედამიწის ობსერვატორიის სურათები 

## სქოლიო 
კატეგორია:აღმოსავლეთ აფრიკის რღვევის ხაზის ტბები
კატეგორია:კენიის ტბები
კატეგორია:ტბები ანბანის მიხედვით
Ln (იუნიქსი)

**ln** () — ბრძანება რომელიც ქმნის ბმულს სხვა ფაილთან ან საქაღალდესთან. ეს ბმული შეიძლება იყოს ფიზიკური ან სიმბოლური.
ფიზიკური ტიპის ბმულის განადგურების დროს ერთი რაოდენობით მცირდება დამიზლულ ფაილთან დაკავშირების მითითების სათველი. ფაილი მთლიანად იშლება როდესაც ეს მითითების რაოდენობა ნოლის ტოლი გახდება  (ანუ არცერთი ბმული არ უთითებს მას) და ის აღარ არის ღია ნებისმიერი პროცესისგან.

სიმბოლური ბმულის განადგურება არ შლის ფაილს. თუმცა, შეიძლება რომ სიმბოლური ბმული აღმოჩნდეს გატეხილი იმ შემთხვევაში თუ მითითებული ფაილი ან საქაღალდე ფიზიკურად იქნა წაშლილი (ამ შემთხვევაში აღარაფერზე აღარ მიანიშნებს).

სიმბოლური ბმულის შექმნის სინტაქსი არის:
ln -s 'მითითებული რესურსი' 'ბმულის სახელწოდება'

## მაგალითი 
```bash
$ ln -s /usr/share/doc/python /home/narke/python_doc
```

## რესურსები ინტერნეტში 
*  ln man page

კატეგორია:იუნიქსი
კატეგორია:სტანდარტული იუნიქსის პროგრამები
სტეფანე საბაწმინდელი

**სტეფანე საბაწმინდელი** (დ. 725 — გ. 794) — მართლმადიდებელი ეკლესიის წმინდანი, ხსენების დღე არის ძველი სტილით 13 ივლისი, ახალი სტილით - 26 ივლისი.  

## ცხოვრება
წმინდა სტეფანე საბაწმინდელი იოანე დამასკელის (ხს. 17 დეკემბერს) ძმისწული, 725 წელს დაიბადა. ნეტარი ათი წლის იყო, როცა საბა განწმენდილის ლავრას მიაშურა. აქედან მოყოლებული სიცოცხლის ბოლომდე იგი ამ სავანეში მოსაგრეობდა. ღირს სტეფანეს უფლისგან სასწაულთქმედების და ნათელხილვის ნიჭი მიემადლა: სნეულებს კურნავდა, ეშმაკებს განასხამდა, ცხადად ჭვრეტდა რჩევა-დარიგების სათხოვნელად მისულთა აზრებს... წმინდანს წინასწარ ეუწყა აღსასრულის მოახლოება და 794 წელს მშვიდობით შეჰვედრა სული უფალს. ღირსი მამის ცხოვრება მისმა მოწაფემ, ლეონტიმ აღწერა.

## ლიტერატურა
* „წმიდანთა ცხოვრება“, ტომი III, თბილისი, 2001 წ.
## რესურსები ინტერნეტში
*წმიდა სტეფანე საბაწმინდელი
კატეგორია:დაბადებული 725
კატეგორია:გარდაცვლილი 794
კატეგორია:VIII საუკუნის ქრისტიანი წმინდანები
იულია ქალწული

მინი|მარჯვნივ|250px|წმინდა იულია ქალწული
**იულია ქალწული**,  *იულია კორსიკელი* – მართლმადიდებელი ეკლესიის წმინდანი, ხსენების დღე არის ძველი სტილით 16 ივლისი, ახალი სტილით - 29 ივლისი.

## ცხოვრება
წმინდა მოწამე იულია ქალწული კართაგენში დაიბადა, ღვთისმოშიში ქრისტიანების ოჯახში. ის ჯერ კიდევ ყრმა იყო, როდესაც მომხდურმა სპარსელებმა ტყვედ ჩაიგდეს, სირიაში წაიყვანეს და ერთ ვაჭარს მონად მიჰყიდეს. წარმართთა გარემოცვაში მყოფი იულია იცავდა ქრისტეს მცნებებს, ბატონს ერთგულად ემსახურებოდა, მარხვებს ინახავდა, ბევრს ლოცულობდა... წარმართმა მეპატრონემ ვერც დაპირებებით, ვერც მუქარით ვერ შეძლო მისი გადაბირება კერპთაყვანისმცემლობაზე.

ერთხელ იულიას ბატონი გალიაში გაემგზავრა სავაჭროდ და წმინდა ქალწულიც თან გაიყოლა. როდესაც ხომალდი კუნძულ კორსიკას მიადგა, ვაჭარი წარმართულ დღესასწაულში მონაწილეობის მისაღებად ნაპირზე გადავიდა, იულია კი გემზე დარჩა. კორსიკელებმა შეიტყვეს, რომ სტუმრებს ქრისტიანი ქალწული ახლდა თან და მისი შესყიდვა ისურვეს, მაგრამ ბატონმა ვერ დათმო ერთგული მხევალი. მაშინ უღმრთოებმა დაათვრეს ვაჭარი და მისი მხლებლები. როდესაც მათ ჩაეძინათ, იულია გემიდან ჩაიყვანეს და კერპებისათვის მსხვერპლის შეწირვა უბრძანეს. ნეტარმა უსჯულოთა მოთხოვნის შესრულებაზე მტკიცე უარი განაცხადა. მაშინ გამხეცებულმა წარმართებმა სასტიკად აწამეს იგი: გვემდნენ, თმებს გლეჯდნენ, სხეულს უსერავდნენ... ბოლოს კი ჯვარზე მიამსჭვალეს. როდესაც იულიას წმინდა სული ნაწამებ სხეულს გაეყარა, ბრბოს ნაწილმა შენიშნა, თუ როგორ მოსწყდა თოვლივით სპეტაკი მტრედი მის ბაგეებს, სხვებმა კი ნეტარის სხეულს გარშემორტყმული ნათლის ანგელოზები იხილეს ცხადად... საკვირველი ჩვენებებით დამფრთხალი უღმრთოები სწრაფად განერიდნენ იქაურობას, მარტვილის ცხედარი კი ჯვარზე დატოვეს. იმავე ღამეს მეზობელ კუნძულზე მდებარე მონასტრის ბერებს ღვთაებრივი გამოცხადებით ებრძანათ, თავიანთ სავანეში დაეკრძალათ უფლის სათნომყოფლის ნეშტი. ძმები ასეც მოიქცნენ.

763 წელს წმინდა იულიას უხრწნელი, სასწაულთმოქმედი ნაწილები ქალაქ ბრესჩიის დედათა მონასტერში გადააბრძანეს (ნეტარის მიცვალების თარიღი დანამდვილებით არაა ცნობილი: ერთი ცნობით ის 440 წელს აღესრულა, სხვა წყაროთა მოწმობით კი - 626 წელს).

## ლიტერატურა
*„წმიდანთა ცხოვრება“, ტომი III, თბილისი, 2001 წ.

კატეგორია:მართლმადიდებელი ეკლესიის წმინდანები
კატეგორია:დაბადების წელი უცნობია
სერენგეტი

thumb|300px|სერენგეტის ველები
**სერენგეტი** (Serengeti, მაას ენაზე „უკიდეგანო ველები“) — ეკოსისტემა, რომლის გეოგრაფიული რეგიონი მოიცავს ჩრდილოდასავლეთ ტანზანიასა და სამხრეთდასავლეთ კენიას; შეადგენს დაახლოებით 30 000 კმ²-ს.

სერენგეტი მასპინძლობს უმსხვილეს და ყველაზე ხანგრძლივ ნადირთა მიწისზედა მიგრაციას მსოფლიოში და ერთ-ერთია ათ ბუნებრივ საოცრებათაგან მსოფლიოში. რეგიონში რამდენიმე ეროვნული პარკი და ნადირთა ნაკრძალია. 

აქ ბინადრობს 70-მდე მსხვილი ძუძუმწოვარი და 500-მდე ავიფაუნის სახეობა. ცხოველთა სამყაროს მრავალფეროვნება განპირობებულია კლიმატური პირობების დიდი ნაირსახეობით და მოიცავს ტროპიკულ ტყეებს, ჭაობებს, სავანებს, გაშლილ ველებსა და ოაზისებს. ყველაზე გავრცელებულ მსხვილფეხა ძუძუმწოვართა შორის არიან ცისფერი გნუ, გაზელი, ზებრა და გარეული კამეჩი.

ოქტომბრისთვის დაახლოებით 2 მილიონი ბალახისმჭამელი ძუძუმწოვარი იწყებს მიგრაციას ჩრდილოეთის მაღლობებიდან სამხრეთის გავაკებისკენ, მდინარე მარას გადაკვეთით, წვიმის წყლის ძიებაში. აპრილში ისინი ისევ ჩრდილოეთში ბრუნდებიან დასავლეთის შემოვლით, ისევ მდინარე მარას გადაკვეთით. ამ ფენომენს ხშირად წრიულ მიგრაციას უწოდებენ. ამ მოგზაურობისას ტანზანიიდან ზემო კენიის მასაი-მარას ნაკრძალისკენ, რაც 800 კმ-ს შეადგენს, სულ მცირე 250 000 გნუ იღუპება ხოლმე. სიკვდილიანობის მიზეზი სხვადასხვაა, მათ შორის მტაცებელი ცხოველები. მიგრაციის ქრონიკა აღწერილია 1994 წლის დოკუმენტურ ფილმში "აფრიკა: სერენგეტი".

## იხილეთ აგრეთვე
*სერენგეტის ეროვნული პარკი

## რესურსები ინტერნეტში 
* Serengeti
* Seven Natural Wonders of Africa 
* Serengeti National Park Official Website

კატეგორია:კენიის გეოგრაფია
კატეგორია:ტანზანიის გეოგრაფია
კოზმან ხუცეს-მონაზონი

**კოზმან ხუცეს-მონაზონი** (გ. 1630) – ქართველი, მართლმადიდებელი ეკლესიის წმინდანი, ხსენების დღე არის ძველი სტილით 18 ივლისი, ახალი სტილით - 31 ივლისი.  

## ცხოვრება
ღირსი კოზმან ხუცეს-მონაზონი დაიბადა დაახ. 1590 წელს. ღრმად განათლებული და წმინდანი მონაზვნად აღიკვეცა და მოღვაწეობდა დავით გარეჯის ცნობილ მონასტერში.

ღირსი დავით გარეჯელის მიერ დაარსებული სამონასტრო კომპლექსი საუკუნეების მანძილზე იყო სრულიად საქართველოსთვის სულიერი და კულტურული ცხოვრების ცენტრი. საქართველოს სამეფო კარი ყოველთვის ანგარიშს უწევდა გარეჯელ მამათა აზრს. გარეჯელი მოღვაწეები ადგენდნენ ორიგინალური ჰაგიოგრაფიული ძეგლებისა და ასკეტიკურ-ჰომილეტიკური თხზულებების კრებულებს, ეხმარებოდნენ სხვა მონასტრებთან არსებულ ლიტერატურულ სკოლებს.

სწორედ აქ უმოღვაწია წმინდა კოზმან ხუცეს-მონაზონს. ბიოგრაფიული ცნობები მის შესახებ არ შემონახულა. ანტონ კათოლიკოსი გადმოგვცემს, რომ კოზმანი იყო კაცი უმანკო, წრფელი, კეთილმწიგნობარი, შუენიერი მეფსალმუნე, „სიბრძნით გამომთქმელ, წერილთ ჯეროვან ავქსონ“, თან ამბობს, ჩემს სიყმაწვილეში მინახავს, დედაჩემთან სტუმრად მოსულიო.

წმინდა კოზმანს დაუწერია „შესხმა ქეთევან დედოფლისა“, რომელსაც ჩვენამდე არ მოუღწევია.

პლატონ იოსელიანის ცნობით, კოზმან ხუცეს-მონაზონი შეუპყრიათ უდაბნოს დასარბევად მოსულ ლეკებს და უწამებიათ (1630).

## ლიტერატურა
*„ქართველ წმიდანთა ცხოვრებანი“, თბილისი, 2004 წ.

კატეგორია:ქართველი წმინდანები
კატეგორია:XVII საუკუნის ქრისტიანი წმინდანები
კატეგორია:გარდაცვლილი 1630
ამბოსელის ეროვნული პარკი

**ამბოსელის ეროვნული პარკი** (; ყოფილი **მასაი ამბოსელის ნადირთა ნაკრძალი**, ) ― ეროვნული პარკი ლოიტოკტოკის რაიონში, მდებარეობს კაჯიადოს ოლქში, კენიაში. პარკის ფართობია 39.206 ჰექტარი (392.06 კმ²). იგი ეკოსისტემის გულში მდებარეობს, რომელიც კენია-ტანზანიის საზღვართან სულ 8000 კმ²-ზეა გადაჭიმული. პარკის ტერიტორიაზე 400-მდე სახეობის ფრინველი ბინადრობს, მათ შორის, წყლის ფრინველები, როგორებიცაა: პელიკანი, თავჩაქუჩა ყანჩა, ალკუნი და მტაცებელ ფრინველთა 47 სახეობა. ადგილობრივების უმრავლესობას მასაის ხალხი შეადგენს. პარკის ტერიტორიაზე ხუთი მთავარი ჭაობიდან ორია დაცული და პლეისტოცენის დამშრალ ტბასა და ნახევრად არიდულ ვეგეტაციას.

## ისტორია
[thumb|240px|ამბოსელის პარკი [კილიმანჯაროს ფონზე]]
ს სიახლოვეს.]]
1883 წელს ჯოზეფ ტომპსონი იყო პირველი ევროპელი, რომელმაც გაბედა საშიშ მაასაის რეგიონში სახელად "ემპუსელი" (ნიშნავს მარილიან, მტვრიან ადგილს მაას ენაზე) შეღწევა. ის გაოცებული დარჩა გარეულ ცხოველთა ფანტასტიკური ნაირფეროვნებით და არიდულ ადგილებსა და ჭაობების ოაზისებს შორის წარმოქმნილი კონტრასტით, რაც დღემდეა შენარჩუნებული.

ამბოსელი შენარჩუნებულ იქნა როგორც "სამხრეთის რეზერვი" მაასაის ხალხისთვის 1906 წელს, თუმცა ადგილობრივ კონტროლს დაუბრუნდა 1948 წელს, როგორც ნადირთა რეზერვი. 1974 წელს ეროვნული პარკის სტატუსი მიენიჭა უნიკალური ეკოსისტემის გულის დასაცავად, ხოლო 1991 წლიდან იუნესკოს მიერ ბიოსფეროს რეზერვის სტატუსი აქვს. 

პარკის შემოსავალი 2005 წელს $3,5 მილიონი იყო. 2005 წლის 29 სექტემბერს კენიის პრეზიდენტმა მვაი კიბაკიმ გამოაცხადა, რომ პარკის კონტროლი კენიის ფლორა-ფაუნის სამსახურიდან ადგილობრი მაასაის ტომს უნდა გადასცემოდა. ზოგიერთი დამკვირვებლის აზრით ეს პოლიტიკური ნაბიჯი ადგილობრივი ხმების მოგების მიზნით გაკეთდა ახალი კონსტიტუციის მისაღებად და ეს გადაწყვეტილება დღემდე სასამართლოს განხილვის საგანია.

პარკი განთქმულია, როგორც საუკეთესო ადგილი აფრიკაში თავისუფლად მომთაბარე სპილოებთან მიახლოების შესაძლებლობით. ამ ადგილის კიდევ ერთი თვალშისაცემი მომხიბვლელობა მთა კილიმანჯაროს სიახლოვეა, რაც მსოფლიოში უდიდესი ცალკემდგომი მთაა.

ამბოსელის პარკს საკუთარი მცირე აეროპორტი აქვს.

## რესურსები ინტერნეტში 
* Kenya Wildlife Service – ამბოსელის ეროვნული პარკი 
* Amboseli Trust for Elephants

## სქოლიო
კატეგორია:კენიის ეროვნული პარკები
კატეგორია:1974 წელს დაარსებული დაცული ტერიტორიები
შიო ახალი

**შიო ახალი** — ქართველი მართლმადიდებელი წმინდანი, ხსენების დღე არის ძველი სტილით 1 ივნისი, ახალი სტილით - 14 ივნისი.  

## ცხოვრება
ღირსი შიო ქართლის სოფელ ვეძისიდან იყო. მისი მშობლები, პაპუნა და თამარი, იმ მხარეში სიმდიდრით იყვნენ ცნობილნი. მათ რვა შვილი - ხუთი ვაჟი და სამი ქალიშვილი ჰყავდათ. მშობლების გარდაცვალების შემდეგ შიოს ძმებს ჩხუბი მოუვიდათ, უშვერი სიტყვებით გალანძღეს ერთმანეთი, შემდეგ კი უფროსმა დანით მოკლა უმცროსი.

როცა ეს ამბავი ნეტარმა შიომ გაიგო, გულისწყრომითა და მწუხარებით აღვსილმა გადაწყვიტა, გასცლოდა მაცდურ წუთისოფელს, რომლის სიყვარულმაც შეიძლება ძმას ძმა მოაკვლევინოს და შვილს - მამა. „აღარა მნებავს ყოფა სოფელსა ამას შინა“, - გაანდო მან მოძღვარს გულისნადები. მოძღვარმა მას დავით გარეჯის მონასტერში წასვლა და ბერად აღკვეცა ურჩია. ამ დროს გარეჯის წინამძღვარი იყო მამა ონოფრე მაჭუტაძე, რომელმაც მანამდეც რამდენიმეჯერ შესთავაზა ნეტარ შიოს: „მოდი, ძმაო შიო, მონასტერსა ჩემსა და აქ აღვასრულნეთ ჟამნი ჩვენნიო“.

ონოფრემ სიხარულით მიიღო ერში პატიოსნებით და ერთგულებით ცნობილი შიო, მიუჩინა მას ცალკე კელია და მორჩილების წესიც დაუდგინა.

ნეტარი შიოს დაუღალავმა მოღვაწეობამ, სიმდაბლემ, ძმათა სიყვარულმა შესაბამისი ნაყოფიც გამოიღო, მასთან ბევრი მოდიოდა რჩევისათვის, ხშირად იგი მონასტრის საქმეებსაც განაგებდა წინამძღვრის ლოცვა-კურთხევით.

ერთხელ წინამძღვარი მამა ონოფრე მონასტრის საქმეებზე სხვაგან წავიდა, ძმები და მონასტერი ნეტარ შიოს ჩააბარა. მწუხრის ლოცვის და ტრაპეზის შემდეგ შრომისა და ლოცვისაგან დასვენებულ საძმოს ლეკთა მოთარეშე ბანდა დაესხა, მღვდელმონაზონ შიოსთან ერთად შეიპყრეს და წამებით მოკლეს ბერები: დავითი, გაბრიელი და პავლე. ხმაურზე ზოგმა მოასწრო გაქცევა და დაიმალა, უსჯულოები გაქცეულებსაც მისწვდნენ და უწყალოდ აჩეხეს ხმლებით. სისხლმა აავსო ტაძარი და კელიები. შემდეგ ლეკებმა წამებულები გაძარცვეს, დაამტვრიეს და ცეცხლს მისცეს საეკლესიო ნივთები, სამღვდელო შესამოსელთაგან ზოგი წაიღეს, ზოგიც იქვე ჭაში ჩაყარეს, ნაჯახით დაჯეხეს წმიდა ხატები.

შეწუხდნენ მეფე ერეკლე და კათოლიკოსი იოანე, გაიკვირვეს კიდეც: „ვითარ მოიწივნეს ლეკნი აქამომდისო“. კათოლიკოსის ლოცვა-კურთხევითა და მეფის ბრძანებით, წმინდა მოწამეთა აჩეხილი ნაწილები წმინდა დავით გარეჯელის (ხს. 20 მაისს და ამაღლების შემდეგ ხუთშაბათს) საფლავის სამხრეთით დაკრძალეს.

## იხილეთ აგრეთვე
* ქართველი წმინდანები

## ლიტერატურა
* „ქართველ წმიდანთა ცხოვრებანი“, თბილისი, 2004 წ.

კატეგორია:გარდაცვლილი 1696
კატეგორია:XVII საუკუნის ქრისტიანი წმინდანები
კატეგორია:ქართველი წმინდანები
ქორჭილა

**ქორჭილა** () — თევზი ქორჭილასნაირთა რიგისა. მისი მაღალი გვერდებიდან შებრტყელებული სხეულის სიგრძე 40-50 სმ, მასა — 2 კგ აღწევს. ჩვეულებრივ უფრო პატარებიც არიან. ფართოდაა გავრცელებული ევროპის, აზიის, ამერიკის მტკნარ წყალში. საქართველოში ბინადრობს მდინარე სუფსაში, რიონში, ტეხურაში, აბაშაში, ხობში; პალიასტომის, ბებესირისა და სხვა ტბებში. დიდ ტბებსა და წყალსატევებში 2 ეკოლოგიურ ფორმას ქმნის: წვრილსა და მსხვილს. წვრილი იკვებება მწერების მატლებით და ზოოპლანქტონით, მსხვილი — თევზებით. ქორჭილას იჭერენ პალიასტომის ტბაში. შედარებით მეტ ქორჭილას ამზადებენ ციმბირსა და აზერბაიჯანში. მცირე ღირსების თევზია. იყენებენ ნედლს, გაყინულს, შემჭკნარს.

## ლიტერატურა 
კატეგორია:ქორჭილასნაირნი
კატეგორია:აზიის თევზები
ქორჭილასნაირნი

**ქორჭილასნაირნი** () — თევზების რიგი. აქვს 2 ზურგის ფარფლი. მუცლის ფარფლები მკერდის ფარფლების ქვემოთ ან მათ წინაა. ქორჭილასნაირთა რიგი მოიცავს 150 ოჯახის 6000 სახეობას, მათ შორის 20 საქართველოს წყლებშიც გვხვდება. ქორჭილასნაირნი ფართოდ არის გავრცელებული დედამიწის სხვადასხვა წყალსატევში — ზღვებსა და მტკნარ წყლებში. მრავალ ქორჭილასნაირნს სარეწაო მნიშვნელობა აქვს. მსოფლიო თევზრეწვაში განსაკუთრებით დიდი ადგილი უკავია სციენას, თინუსს, სკუმბრიას და სხვას. შავი ქორჭილა (Micropterus salmoides) და ტილაპია (Tilapia mosambica) სატბოტო თევზმეურნეობის ძვირფასი ობიექტია.

## ლიტერატურა 
*
ბნელი რაინდი (ფილმი)

***ბნელი რაინდი*** () — 2008 წლის სუპერგმირული ფილმი, რომელიც დაფუძნებულია DC კომიქსების პერსონაჟ ბეტმენზე. ფილმის რეჟისორი და ძმასთან, ჯონათან ნოლანთან ერთად ერთ-ერთი სცენარის ავტორია კრისტოფერ ნოლანი. ფილმი არის ნოლანის ბეტმენის ფილმების სერიის ნაწილი და ბეტმენი: დასაწყისის გაგრძელება.

## სიუჟეტი
გოთემის ცხოვრება კოშმარად გადაიქცა მას შემდეგ, რაც ჯოკერი გამოჩნდა. მან მყუდროება დაურღვია როგორც ქალაქის კრიმინალურ დაჯგუფებებს, ასევე პოლიციის კომისარ ჯეიმზ გორდონს, ბეტმენსა და ახალ პროკურორს, ჰარვი დენტს. მან გაძარცვა ბანკი და კრიმინალურ დაჯგუფებებს შეუთანხმდა, რომ მათ ბეტმენის განადგურებაში დაეხმარებოდა, სინამდვილეში კი მისი მიზანი ტოტალური ქაოსია. მასთან გამკლავება კი მხოლოდ ბეტმენს შეუძლია.

## როლებში
* კრისტიან ბეილი  - ბეტმენი
* აარონ ეკჰარტი  - ჰარვი დენტი
* მეგი ჯილენჰოლი - რეიჩელ დოუსი
* გერი ოლდმენი - კომისარი ჯეიმზ გორდონი
* ჰით ლეჯერი - ჯოკერი
* მორგან ფრიმენი - ლუციუს ფოქსი
* კილიან მერფი - საფრთხობელა
* მაიკლ კეინი — ალფრედ პენიუორთი

## გადაღება
ფილმი დაფუძნებულია 1940 წლის ჯოკერის სადებიუტო კომიქსებზე და 1996 წლის კომიქსების სერიის გრძელ ჰელოუინზე, რომელიც მოგვითხრობს ჰარვი დენტის ორსახოვანად გარდაქმნის შესახებ.

ბნელი რაინდის გადაღებები ძირითადად ჩიკაგოში მიმდინარეობდა, თუმცა რამდენიმე სცენა გადაიღეს სხვადასხვა ადგილებზე აშშ-ში, გაერთიანებულ სამეფოსა და ჰონგკონგში. ნოლანმა ზოგიერთი მომენტის, მათ შორის ჯოკერის პირველი გამოჩენის გადასაღებად გამოიყენა  IMAX კამერა. 2008 წლის 22 იანვარს, როდესაც ფილმის გადაღებები უკვე დასრულებული იყო გარდაიცვალა მსახიობი ჰით ლეჯერი.  ვარსკვლავის სიკვდილმა დიდი ინტერესი გამოიწვია პრესასა და კინოსამყაროში.

## ჯილდოები
ფილმმა დაიმსახურა რამდენიმე ნომინაცია სხვადასხვა დაჯილდოვებებზე და ორი ოსკარი ხმის მონტაჟისა და საუკეთესო მეორეხარისხოვანი მსახიობი კაცის სახით. ეს უკანასკნელი ჰით ლეჯერის შესრულებამ დაიმსახურა. ლეჯერმა ასევე მიიღო ოქროს გლობუსისა და BAFTA-ს ჯილდოები.

## შემოსავალი
ფილმის პრემიერა თავდაპირველად ავსტრალიაში შედგა 16 ივლისს, სამხრეთ ამერიკასა და გაერთიანებულ სამეფოში კი შესაბამისად 18 და 24 ივლისს. ამერიკასა და კანადაში პრემიერამდე უკვე დაიჯავშნა ბილეთბის რეკორდული რაოდენობა და ასევე დადებითი შეფასებები დაიმსახურა კინოკრიტიკოსებისგან. ფილმმა წარმოუდგენელ კომერციულ წარმატებას მიაღწია ჩრდ. ამერიკაში და გახდა მეორე ფილმი, რომლის სალარომაც იქ $500 მილიონს გადააჭარბა. მსოფლიოს მასშტაბით კი ბნელი რაინდი არის იმ 6 ფილმს შორის, რომელთა შემოსავალმაც $1 მილიარდს გადააჭარბა და ამ ცხრილში მეექვსე პოზიცია უკავია.

## რესურსები ინტერნეტში 
* 
* 
* 
* 
* 
* 
* 

## სქოლიო 
კატეგორია:2008 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:კრისტოფერ ნოლანის ფილმები
კატეგორია:ფენტეზი ფილმები
კატეგორია:ბრიტანული ფილმები
კატეგორია:Warner Bros.-ის ფილმები
კატეგორია:აშშ-ის ფილმების ეროვნული რეესტრის ფილმები
კატეგორია:Syncopy Inc.-ის ფილმები
კატეგორია:Legendary Pictures-ის ფილმები
კატეგორია:IMAX-ის ფილმები
კატეგორია:Pinewood Studios-ის ფილმები
კატეგორია:ფილმები ტერორიზმის შესახებ
კატეგორია:ბრიტანული კრიმინალური დრამატული ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული სუპერგმირული ფილმები
კატეგორია:ამერიკული მოქმედებითი თრილერი ფილმები
კატეგორია:2000-იანი წლების სუპერგმირული ფილმები
On Melancholy Hill

„**On Melancholy Hill**“ — სიმღერა და მეორე სინგლი ბრიტანული ვირტუალური ჯგუფ Gorillaz-ის მესამე სტუდიური ალბომიდან *Plastic Beach*.

ჯგუფის ვირტუალურ წევრ მერდოკ ნიკელსის ინფორმაციით, ეს სიმღერა ეძღვნება ადგილს, რომელიც „შენს გულში ხოლმე ჩნდება. სასიამოვნოა ალბომში ხოლმე მსუბუქი სიმღერის წარმოდგენა. კარგია, როდესაც ყველა ალბომზე ერთი პოპ-სიმღერა მაინც არის“.

დეიმონ ოლბარნთან და ჯეიმი ჰიულეტთან ინტერვიუდან ცნობილი გახდა, რომ On Melancholy Hill იქნებოდა მეორე სინგლი, ნაცვლად უკვე დაპირებული დისკისა Superfast Jellyfish. სინგლი ოფიციალურად გამოდის 26 ივლისს, მაგრამ მუსიკალური ვიდეო გამოვიდა 1 თვით ადრე.

## მუსიკალური ვიდეო 
სიმღერის ოფიციალური მუსიკალური ვიდეო გამოვიდა 2010 წლის 15 ივნისს.

### სიუჟეტი
კლიპის სიუჟეტის მიხედვით ჯგუფის წევრი ნუდლი მოგზაურობს ტიტანიკის მსგავს გემზე. იგი გამორბის თავისი ოთახიდან და ავტომატის ჯერს უშვებს იმ თვითმფრინავების მისამართით, რომლებიც გემს თავს ესხმიან. ერთ-ერთი ასეთი გემს ძირავს, ნუდლი კი პატარა ნავით თავს გადაირჩენს. მოგვიანებით წყლიდან ჩნდება ჯგუფის წევრ რასელ ჰობსის გიგანტური ფიგურა და ნუდლის ნავი მის თავზე აღმოჩნდება.

კლიპის დარჩენილი ნაწილი ეთმობა მერდოკის, 2-D-ს და კიბორგ ნუდლის (ნუდლის სხვა ვარიანტის) მოგზაურობას ოკეანის სიღრმეებში. მათ ასევე თან ახლავთ დიდი ნაწილი იმ მუსიკოსებისა, რომლებმაც ალბომის ჩაწერაში მონაწილეობა მიიღეს (სნუპ დოგი, De La Soul, გრაფ რისი და სხვები). ისინი ამოყვინთავენ წყლის ზედაპირზე, სადაც დიდ პლატოზე ზის ბუგიმენი. კიბორგი ნუდლი ესვრის მას, ბუგიმენი კი ასწრებს წყალში მიმავალვას. ნისლი იფანტება და ჩნდება პლასტიკური სანაპირო.

სხვადასხვა დროს კადრში ჩნდებიან შემდეგი პერსონაჟები:

* 0:12 ნუდლი
* 1:18 მერდოკი
* 1:22 2-D
* 1:23 კიბორგი ნუდლი
* 2:03 ლუ რიდი
* 2:07 გრაფ რისი
* 2:11 სნუპ დოგი
* 2:17 მიკ ჯონსი და პოლ საიმონონი
* 2:33 რვაფეხა (სიმღერიდან Superfast Jellyfish)
* 2:45 De La Soul
* 3:16 რასელი
* 3:39 ბუგიმენი

## სიმღერების სია 
*პრომო დისკი:
# On Melancholy Hill (რადიოს ვერსია) - 2:58
# On Melancholy Hill (ალბომის ვერსია) - 3:53
# On Melancholy Hill (ინსტრუმენტული) - 3:53

*პრომო დისკი (რემიქსები)
# On Melancholy Hill (ჯოშ უინკის რემიქსი) - 5:04
# On Melancholy Hill (ჯოშ უინკის დაბ მიქსი) - 7:41
# On Melancholy Hill (The Japanese Popstars რემიქსი) - 8:29
# On Melancholy Hill (She is Danger რემიქსი) - 4:19
# On Melancholy Hill (We Have Band რემიქსი) - 5:14

*iTunes ციფრული ვერსია
# On Melancholy Hill (რადიოს ვერსია) - 2:58
# On Melancholy Hill (Japanese Popstars რემიქსი) - 8:29
# On Melancholy Hill (She Is Danger რემიქსი) - 4:19
# Stylo (Labrinth რემიქსი, ტინი ტემპას მონაწილეობით) - 4:15
# On Melancholy Hill (ვიდეო) - 4:27
# On Melancholy Hill (მეორე ვერსია)
# Welcome to the World of the Plastic Beach (ცოცხალი გამოსვლის ვიზუალური მხარე) - 3:40

## ჩარტები
## რესურსები ინტერნეტში
* 

## სქოლიო
კატეგორია:2009 წლის სიმღერები
კატეგორია:2010 წლის სინგლები
კატეგორია:Gorillaz-ის სიმღერები
კატეგორია:Parlophone-ის სინგლები